
Teitl: Trafodwch pam fod gwybodaeth pwnc athrawon yn bwysig mewn perthynas ag addysgu Iaith a Mathemateg mewn ysgolion cynradd yng Nghymru 

Gan edrych ar bwysigrwydd gwybodaeth pwnc athrawon mewn ysgolion cynradd yng Nghymru, gwelir bod “athrawon bob amser yn teithio tuag at wybodaeth gyflawn” (2009) o’r hyn maent wedi’u hyfforddi i addysgu. Yn ychwanegu nodir Steel (2009) “dylai athrawon wybod eu pwnc yn drylwyr a phwysleisio pwyntiau pwysig i helpu myfyrwyr i ddeall” pwrpas y pynciau hynny. Dadleua TSC (2016) bod “athrawon effeithiol yn adolygu effaith eu haddysgu pwnc (trwy, er enghraifft, ddadansoddi cwestiynau) i'w helpu i ddatblygu eu dealltwriaeth o sut mae plant yn dysgu'r pwnc hwnnw, ac wrth wneud hynny, gallant adolygu eu dealltwriaeth o'r pwnc hefyd”. Mewn geiriau eraill mae'n amlwg fod gwybodaeth bynciol dda yn ganolog i addysgu effeithiol, ond fodd bynnag nid yw hyn yn golygu bod angen i wybodaeth bynciol pob athro fod, er enghraifft, yn gyfartal i lefel gradd ym mhob pwnc. Maen’t yn golygu bod athrawon yn datblygu ac yn cynnal dealltwriaeth ddofn o bynciau yn holl bwysig, ac mae deall sut mae plant yn dysgu ac yn datblygu eu dealltwriaeth o bwnc yn elfen hanfodol o'r wybodaeth bwnc hon wrth i arbenigwyr feddwl am eu pynciau a'u beichiogi mewn ffordd wahanol i ddechreuwyr.
Yn yr aseiniad hwn gwelir cysylltiad pwysigrwydd gwybodaeth pwnc athro ag addysgu sgiliau mathemateg ac iaith yn ogystal â'r pynciau eu hunain. Gwelir hyn yn uniongyrchol ar fy mhrofiad addysgu proffesiynol (PAP) gyda thrideg o blant derbyn pedwar i bum mlwydd oed, mewn ysgol gynradd Gymraeg yn Nwyrain Cymru. Wrth adfyfyrio ac addysgu gwers mathemateg ‘Rhif y dydd’ i’r plant yn y dosbarth derbyn cyfeirir at sgil o’r llinyn ‘defnyddio sgiliau rhif’, ar elfen ‘Cyfrifo gan ddefnyddio dulliau meddwl ac ysgrifenedig’ yn Fframwaith y Cyfnod Sylfaen (Llywodraeth Cymru 2015). Y sgiliau o’r Fframwaith a fydd yn cysylltu gyda’r llinyn a’r elfen uchod yw’r sgiliau ‘galw i gof ’un yn fwy’ neu ‘un yn llai’ o fewn 10’, a hefyd ‘cyfuno dau grŵp o wrthrychau er mwyn canfod ‘faint sydd yna yn gyfan gwbl?’ a ‘tynnu gwrthrychau i ffwrdd er mwyn canfod ‘faint sydd ar ôl?’. Trwy adfyfyrio ar wersi iaith, cyfeirir at y llinyn ‘darllen’ yn y Fframwaith y Cyfnod Sylfaen (Llywodraeth Cymru, 2015), gyda’r agwedd ‘darllen a deall’, a’r sgil ‘ail-ddweud digwyddiadau o ddarn o naratif yn y drefn gywir’ (Llywodraeth Cymru, 2015: 26).
Mathemateg
 Trwy arsylwi ac addysgu gwers fathemateg, 'Rhif y dydd', yn ystod y profiad PAP gyda'r dosbarth derbyn, y prif sgiliau a ddefnyddiwyd oedd 'galw i gof ’un yn fwy’ neu ‘un yn llai’ o fewn 10’, a hefyd ‘cyfuno dau grŵp o wrthrychau er mwyn canfod ‘faint sydd yna yn gyfan gwbl?’ a ‘tynnu gwrthrychau i ffwrdd er mwyn canfod ‘faint sydd ar ôl? (Llywodraeth Cymru, 2015: 26). Yn ystod y gwersi mathemateg benodol yma, roedd gwybodaeth bynciol yr athrawes dosbarth yn gorchuddio'r wybodaeth gwricwlaidd gysylltiedig trwy, er enghraifft, defnyddio termau mathemategol a fydd yn gysylltiedig gyda'r wers megis adio, tynnu, un yn fwy na, ac un yn llai na., ayyb. Yn ogystal roedd hefyd yr angen i'r athrawes dosbarth cael dealltwriaeth o strategaethau pendant i gynyddu cryfder dealltwriaeth y disgyblion o'r hyn oeddent yn dysgu.
Yn ôl adroddiad Estyn (2018) mae’r ffocws ar greu “amgylchedd sy'n caniatáu i ddisgyblion ddysgu trwy chwarae” sy’n gyswllt i’r sgil ‘cyfuno dau grŵp o wrthrychau er mwyn canfod ‘faint sydd yna yn gyfan gwbl?’ a ‘tynnu gwrthrychau i ffwrdd er mwyn canfod ‘faint sydd ar ôl?’, sydd hefyd yn gallu cael ei gysylltu â dulliau adeileddol. Gwelir y cysylltiad wrth i’r plant defnyddio numiconau, blociau meddal adeiladu a hefyd teganau’r dosbarth er mwyn ddatrys symiau cysylltiadol ‘rhif y dydd’. Yn debyg dywed Fframwaith y Cyfnod Sylfaen “bydd plant yn datblygu eu sgiliau, eu gwybodaeth a’u dealltwriaeth o fathemateg drwy wersi a gweithgareddau llafar, ymarferol a chwarae”. Fel rhan o hyn defnyddiwyd cyd-destunau cyfarwydd i’r disgyblion oedd yn cysylltu gyda bywyd pob dydd, megis holi a gofyn cwestiynau ar lafar i’r dosbarth fel “Os oes gen i bum tegan ac rydw i’n prynu dau mwy o’r siop, sawl tegan sydd gen i nawr?”.  Trwy ddefnyddio teganau’r dosbarth yn ystod y wers ac yn defnyddio cysylltiadau bywyd pob dydd maent yn cysylltu gydag argymhellion yr athro Donaldson sef i wneud y “dysgu yn berthnasol ond hefyd yn drawsgwricwlaidd” yn yr ysgol (Donaldson 2015). 
Wrth addysgu ac arsylwi gwersi ‘Rhif y dydd’ gwelwyd bod rhai disgyblion yn cael trafferth yn ddeall sut i wneud symiau ‘yn fwy na’, ‘yn llai na’, a hefyd yn cyfri yn ôl o rif deg neu fwy. Er bod yr athrawes dosbarth yn dangos gwrthrychau diriaethol megis teganau dosbarth i roi cymorth i’r disgyblion gwelwyd bod unigolion yn eu gweld yn heriol i ddeall. Gwelwyd yr athrawes yn mynd ati i greu llinell rhif enfawr a chlir ar y bwrdd gwyn gan ddefnyddio beiro du. Mae hyn yn dod o dan yr elfen ‘Cyfrifo gan ddefnyddio dulliau meddwl ac ysgrifenedig’ yn Fframwaith y Cyfnod Sylfaen (Llywodraeth Cymru 2015). Dangoswyd yr athrawes sut i wneud swm enghreifftiol, er enghraifft, y swm ‘3 yn fwy na 4’ gan gylchu’r rhif pedwar a gofyn i’r plant neidio tri cham yn fwy er mwyn glanio ar yr ateb. Rhoddwyd yr athrawes y cynnig i’r unigolion hynny oedd yn cael trafferth yn gynharach iddyn nhw ddod i fyny er mwyn datrys y problemau mathemateg gyda chymorth yr athrawes ar ddosbarth er mwyn iddyn nhw gael dealltwriaeth lawn o’r dasg. Trwy wneud hyn deallodd yr unigolion sut i wneud y sgil ‘yn fwy na’ neu ‘yn llai na’. Cytunai Ernest (1985) gyda’r strategaeth o ddefnyddio llinell rif yn ystod gwers mathemateg wrth iddo nodi bod“diagramau llinell rhif yn chwarae rhan bwysig wrth addysgu gweithrediadau rhif cyfan sylfaenol” ac “argymhellir yn aml y llinell rif fel cymorth ar gyfer addysgu adio a thynnu rhifau cyfan”. Wrth weld yr athrawes yn symleiddio’r wers mathemateg er mwyn i bawb deall gwelir gwybodaeth bynciol gryf yr athrawes yn ymddangos wrth iddi hi addysgu a chyfuno technegau mathemateg weledol, ddiriaethol ac ymarferol clir ac eglur trwy’r Gymraeg. Mae’n amlwg bod gwybodaeth pynciol cryf fel hyn a welwyd ar fy mhrofiad addysgu proffesiynol yn awgrym dda o’r ffordd ymlaen. 
Cysylltir datblygiad sgiliau mathemategol plentyn/plant o wybodaeth pynciol yr athrawes gyda’r damcaniaeth ‘Scaffaldio’ sy’n dod o Wood, Bruner a Ross (1976) wrth iddyn nhw diffinio scaffaldio fel techneg “that enables a child or novice to solve a task or achieve a goal that would be beyond his unassisted efforts”. Uchod gwelir bod unigolion a oedd yn gweld un dechneg datrys symiau mathemateg yn heriol yn deall techneg mathemateg hollol wahanol ar ôl i’r athrawes dangos sut i’w wneud fel bod pawb yn deall. Wrth I’r unigolion hynny datrys y symiau mathemateg ar ôl bach o gymhleth i gychwyn cysyllta hyn gyda’r ‘Scaffaldio’ yn glir. Syniad ychwanegol er mwyn datblygu dealltwriaeth y plant yw gwneud iddyn nhw neidio’r nifer penodol (techneg llinell rhif) ar yr unman er mwyn creu mwy o gyswllt gyda’r syniad o “ddysgu trwy chwarae”(2018). Trwy hyn gall yr athrawes gweld yn glir dealltwriaeth y plant wrth iddyn nhw neidio’r nifer gywir, ac mi fydd yn ffordd dda o weld pwy sydd angen mwy o gymorth.
Mae angen i’r athrawes cysylltu ei wybodaeth bwnc o gysyniad gyda gwahanol weithgareddau i wneud ar thema dosbarth. Felly i sicrhau bod y plant yn dysgu'n drawsgwricwlaidd mae angen tynnu ar wybodaeth pwnc o fwy nag un maes sy’n debyg i beth nodir Barnes (2011) bod “dysgu mewn ffordd drawsgwricwlaidd yn gallu plygu’r ‘pynciau’ i gyd mewn i un thema”. Felly yn debyg mewn geiriau eraill wrth blethu’r maes ‘Datblygiad Mathemategol’ gyda’r meysydd ‘Datblygiad Cymraeg’ a ‘Datblygiad Creadigol’ ,Cwricwlwm Cymru (2015), fel gwelwyd ar y profiad addysgu proffesiynol, maent yn gytûn gyda’r athro Donaldson wrth wneud y “dysgu yn berthnasol ond hefyd yn drawsgwricwlaidd” yn yr ysgol (2015), a trwy hyn bydd gwybodaeth pwnc yr athrawes yn dda. Mae’n glir bod datblygu sgiliau rhifedd yn y wers ‘Rhif y dydd’ yn dangos datblygiad mathemategol y plant yn y meysydd dysgu, ac felly gwelir y wers yma yn arwyddo’r fframwaith Llythrennedd a rhifedd o ganlyniad defnyddio ‘sgiliau rhif’.


Iaith

Wrth adfyfyrio gwers iaith gwelwyd esiampl o’r disgyblion derbyn yn wneud darllen gan ddefnyddio strategaethau Pie Corbett. Prif sgil y wers iaith oedd ‘ail-ddweud digwyddiadau o ddarn o naratif yn y drefn gywir’ (Llywodraeth Cymru, 2015: 26). Y stori a welwyd yn cael eu hailadrodd yn y wers oedd stori’r ‘3 Mochyn Bach’, a defnyddiwyd y plant defnydd o symudiadau i gofio ac ail-ddweud stori fel strategaeth Pie Corbett gan weithio fel dosbarth llawn. Yn ystod y wers iaith benodol yma, roedd gwybodaeth bynciol yr athrawes dosbarth eto yn ymddangos yn gryf wrth iddi ddefnyddio gwybodaeth gwricwlaidd gysylltiedig trwy, er enghraifft, defnyddio iaith Cymraeg cywir wrth wneud y stori er mwyn i’r plant gallu wneud cysylltiad symudiadau er mwyn cofio strwythur y stori yn well. Fodd bynnag roedd hefyd yr angen eto i'r athrawes dosbarth cael dealltwriaeth o strategaethau pendant i gynyddu cryfder dealltwriaeth y disgyblion o'r hyn oeddent yn dysgu.

Argymhella Pie Corbett (2008) bod darllen storiau yn holl bwysig wrth ddatblygu sgiliau iaith a bod “hearing stories and joining in with them is an important aspect of acquiring imaginative and literacy patterns. That is why storytelling is so vital. Children need to hear extended thought and to work in a range of contexts that encourage them to imitate and develop their own language. Children need to hear stories, tell stories and read stories. Then they may draw upon this story bank to invent their own”. Fel bod y plant yn ymwybodol o’r hyn oedd yn digwydd yn y wers roedd yr athrawes yn modelu’r broses o ddarllen i’r plant gan dal llyfr mawr ‘Y 3 Mochyn Bach’ yn glir gan dal y llyfr mewn un llaw a darllen o’r ochr gan bwyntio gyda’i bys at bob gair wrth ddarllen yn uchel. Nid y tro cyntaf oedd hi i’r plant darllen y stori yma oherwydd mi oedd yn glir bod y plant yn ymwybodol o ba symudiadau strategaeth Pie Corbett oedd rhaid defnyddio i’w helpu nhw i gofio strwythur y stori. Cyfunai hyn gyda’r sgil ‘ail-ddweud digwyddiadau o ddarn o naratif yn y drefn gywir’ (Llywodraeth Cymru, 2015: 26).
  
Fodd bynnag dewiswyd yr athrawes ar hap unigolion hefyd i gael cynnig ar ddarllen brawddeg fach i’r dosbarth er mwyn datblygu iaith a hyder y disgyblion. Crybwylla ymchwil ‘Barod I Ddarllen’ bod “Yng Nghymru, rydym yn disgwyl gallu mesur sgiliau iaith plant yn bedwar i bump oed”, sef oedran plant derbyn, ond dadleuant nhw eu bod nhw hefyd yn ymwybodol “Nid yw bob plentyn yn gallu cyflawni’r llwybr nodweddiadol hwn o ddatblygiad iaith”. Wrth arsylwi’r wers yma gwelir trwy ddewis unigolion i ddarllen a chael y dosbarth i ddarllen gyda chymorth yr athrawes, mae hyn yn dangos dealltwriaeth wybodaeth bynciol yr athrawes dosbarth wrth iddi annog pawb i ddatblygu eu sgiliau iaith a'u hyder trwy ffordd hwyliog a hawdd beth bynnag yw cryfder iaith y plant, ac wrth blethu strategaeth Pie Corbett gydag hyn dyma un o’r ffurf gorau i ddatblygu sgiliau iaith a darllen yn y dosbarth. Cysylltir hyn gyda’ ‘Guided Reading Approach (2002) wrth nodir “The teacher’s role in guided reading is to scaffold literacy learning” sy’n debyg i waith ‘Scaffaldio’ Wood, Bruner a Ross (1976). Golyga’r dyfyniad hynny bod gwella dealltwriaeth myfyrwyr yn weithredol.

Amlygir y wers iaith hon gyda chyswllt Vygotsky o unigolion tawel sy'n gweld y dasg yn heriol yn dysgu oddi wrth ddisgyblion mwy hyderus gyda dealltwriaeth o'r dasg o fewn y Parth Datblygiad Procsimol. Dadleua Saul McLeod (2019) y gellir hefyd ddisgrifio'r Parth o Ddatblygiad Procsimol fel “y gwahaniaeth rhwng yr hyn y gall dysgwr ei wneud yn annibynnol a'r hyn y gellir ei gyflawni gyda chymorth arall ‘mwy gwybodus’” gan dangos gall y person ‘mwy gwybodus’ hynny bod unrhyw un sydd am roi cymorth megis yr athrawes dosbarth, cynorthwyes ddosbarth, a hefyd, fel dywed Vygotsky, dysgwyr eraill yn y dosbarth. Yn dilyn strategaeth y Parth Datblygiad Procsimol gan Vygotsky roedd modd i'r athrawes asesu dealltwriaeth pob disgybl yn effeithiol er mwyn gwybod pwy sydd angen mwy o gymorth, a beth y gall hi baratoi am y wers iaith nesaf yma er mwyn ennill mwy o ddealltwriaeth gan y plant hynny. Trwy hyn roedd gwybodaeth bynciol yr athrawes eto’n dda wrth iddi hi ymchwilio i fwy o strategaethau iaith a darllen er mwyn helpu’r plant i fod yr unigolion gorau posib y gallant nhw fod sy’n arwain at y ffordd ymlaen. Awgryma’r athro Donaldson (2015) bod “tystiolaeth yn dangos bod hyder yng ngallu ysgolion cyfrwng Cymraeg i feithrin sgiliau iaith yn llwyddiannus”. Cefnoga’r wybodaeth pwnc yr athrawes gyda’r dyfyniad yma fel sydd i weld uchod. Gellir dadlau oherwydd treulio gormod o amser ar ran benodol o'r stori er mwyn lles unigolion sydd ddim yn deall roedd y plant a oedd eisoes yn gwybod y rhan honno wedi colli diddordeb yn y gweithgaredd. Wrth ystyried y ffordd ymlaen gellir dadlau felly bod athrawon yn treulio ychydig o amser ar yr adran anodd, ac os yw'r plant sy'n cael trafferthion yn dal i gael cymhlethdod, yna mae angen amser ychwanegol arnynt gyda'r athro / athrawes ryw bwynt yn ystod y dydd i wneud adran y stori honno'n glir fel eu bod nhw wedyn ar yr un llwybr â phawb arall.

Wrth ddatblygu damcaniaeth Pavlov dadleua Skinner (1957) bod “plant yn dysgu iaith yn seiliedig ar egwyddorion atgyfnerthu ymddygiad trwy gysylltu geiriau ag ystyron. Caiff yr ymadroddion cywir eu hatgyfnerthu'n gadarnhaol pan fydd y plentyn yn sylweddoli gwerth cyfathrebol geiriau ac ymadroddion”. Gwelwyd enghraifft o’r dechneg yma yn ystod y wers tra bod y plant yn ailadrodd stori benodol, er enghraifft, wrth i blentyn/ plant a oedd yn cael cymhlethdod yn wneud symudiadau i gyd fynd gyda rhan o’r stori aeth yr athrawes ati i ffocysu yn benodol ar y rhan hynny lle oedd cymhlethdod. Wrth I’r athrawes gwneud y rhan penodol hynny o’r stori a’i ailadrodd yn fwy na’r rhannau eraill gwelwyd y disgyblion hynny yn deall ac yn wneud y symudiadau cywir i gofio’r stori. Trwy hyn cafodd y plant sticer neu ‘gwobr enfys’ am drio’n galed a gwneud y dasg yn gywir, a gwelwyd datblygiad yn y disgyblion hynny yn y wers ganlynol. Wrth wneud y sgil o ail-ddweud stori, mae modd i blant yn y dosbarth ehangu eu gwybodaeth a dealltwriaeth o sut i ddarllen at safon uchel ac yn ogystal datblygu ar eu hiaith er mwyn tyfu i ddod yn siaradwyr Cymraeg clir. Eto dangoswyd yr athrawes dosbarth gwybodaeth pwnc cryf er mwyn dangos dylanwad da ar y disgyblion trwy sicrhau cyfle teg i bob disgybl i ymarfer yr iaith Cymraeg trwy gymryd rhan yn ail adrodd y stori ‘3 Mochyn Bach’.  Yn gyswllt crybwylla Donaldson yn ei adroddiad ‘Dyfodol Llwyddiannus’ (2015) o dan yr adran ‘llythrennedd’ “Mae cymhwysedd mewn llythrennedd, gan gynnwys cymhwysedd yn yr iaith lafar yn hanfodol ar gyfer dysgu ar draws y cwricwlwm, yn bennaf oherwydd y lle hanfodol sydd i iaith wrth feddwl”.

Wrth ystyried gwybodaeth pwnc athrawon dywed Donaldson eto yn ei adroddiad ‘Dyfodol Llwyddiannus’(2015) dyfyniad hollbwysig sydd yn gyswllt i’r aseiniad hwn ac sy’n arwain at y ffordd ymlaen, sef mae’n “Rhaid i lythrennedd a rhifedd olygu mwy na chymhwysedd sylfaenol, a rhaid cydnabod y rhan ganolog y maent yn ei chwarae mewn meddwl a’r gallu i ddefnyddio iaith a rhif yn hyderus a chreadigol”. Mae’n amlwg bod gwybodaeth pwnc athrawon yn bwysig mewn perthynas ag addysgu Mathemateg ac Iaith mewn ysgolion cynradd yng Nghymru oblegid, er enghraifft os nad yw athro yn cael gwybodaeth pwnc da ni fydd y disgyblion yn hyderus a chreadigol fel nodir Donaldson iddyn nhw fod. Ar ôl profiad proffesiynol mewn ysgol Cymraeg yn Nwyrain Cymru gwelwyd bod y ffordd ymlaen i athrawon yng Nghymru yw parhau a datblygu gwybodaeth bynciol er mwyn pob tro sicrhau’r gorau i fod disgybl beth bynnag yw’r gallu. Yn ôl Sparks (2011) “New research shows a lack of language skills can hamstring a student’s ability to understand basic concepts in mathematics” sy’n pwysleisio bod gwybodaeth bynciol yn bwysig oblegid os yw gwybodaeth bynciol ar gyfer un pwnc craidd yn gwan maent yn gallu cael effaith ar addysgu mewn pwnc arall. Wrth ystyried cryfder gwybodaeth pwnc athrawon yng Nghymru maent dal yn amlwg fod gwybodaeth bynciol dda yn hollbwysig er mwyn addysgu’n effeithiol. Fodd bynnag mae’n rhaid cofio nid yw hyn yn golygu bod angen i wybodaeth bynciol pob athro fod yn gyfartal i lefel gradd ym mhob pwnc. Os yw’r plant yn cael eu haddysgu’r wybodaeth gywir dyna’r peth pwysicaf, a dyna beth fy y ffordd ymlaen i athrawon yng Nghymru. 

